
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 799 

13 Ιουνίου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός του χρόνου έναρξης της λειτουργίας του 

Τελωνείου Εξοχής. 1 

Τροποποίηση της υπ’ αριθμ. οικ. 2/73336/0022/ 
31.12.2004 απόφασης του Υφυπουργού Οικονο¬ 
μίας & Οικονομικών για καθορισμό μηνιαίας αποζη¬ 
μίωσης του Προέδρου και των μελών της Ομάδας 
Εργασίας για την έρευνα των οφειλών του Οργανι¬ 
σμού Γεωργικών Ασφαλίσεων (Ο.Γ.Α.). 2 

Καθορισμός μηνιαίας αποζημίωσης του Προέδρου, 
των μελών και του γραμματέα της Επιτροπής πα¬ 
ραλαβής και παρακολούθησης του έργου που θα 
ανατεθεί για την πιστοποίηση των μεθοδολογιών 
ελέγχου και των ελεγκτικών προτύπων που χρησι¬ 
μοποιούνται από την ΕΔΕΑ καθώς και της υποστή¬ 
ριξης του έργου της. 3 

Σύσταση ελεγκτικής ομάδας για τη διενέργεια ελέγ¬ 
χου στο Επιχειρησιακό Πρόγραμμα «Εκπαίδευση 
και Αρχική Επαγγελματική Κατάρτιση» ΕΠΕΑΕΚ II, 
σε πράξεις που συγχρηματοδοτούνται από το ΕΚΤ, 


στο πλαίσιο του Γ' ΚΠΣ. 4 

Αύξηση των καταβαλλόμενων συντάξεων του Ταμείου 
Αρωγής Υπαλλήλων Αστυνομίας Πόλεων για το 

έτος 2005. 5 

Τροποποίηση της απόφασης «Συγκρότηση Ομάδας 
Διοίκησης Έργου για το Ε.Π. “Κοινωνία της Πληρο¬ 
φορίας”». 6 

Ψήφιση του Οργανισμού Εσωτερικής Υπηρεσίας του 
Ν.Π.Δ.Δ «Παγκόσμιο Πολιτιστικό Ίδρυμα Ελληνι¬ 
σμού της Διασποράς» Δήμου Ν.Φιλαδέλφειας. 7 

Χορήγηση άδειας άσκησης επαγγέλματος Κοινωνικού 
Λειτουργού στην Κουρνούτη Σταυρούλα του Αστε¬ 
ριού. 8 

Χορήγηση άδειας άσκησης επαγγέλματος Κοινωνικού 
Λειτουργού στην Ελένη Κουρλέση του Κων/νου, 
κάτοικο Πατρών. 9 


ΑΠΟΦΑΣΕΙ Σ 

Αριθμ. 1055516/793/0006Β (1) 

Καθορισμός του χρόνου έναρξης της λειτουργίας 
του Τελωνείου Εξοχής. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α)Τουάρθρου32τουν.1828/1989 «Αναμόρφωση της φο¬ 
ρολογίας εισοδήματος και άλλες διατάξεις» (Α' 2), όπως 
αντικαταστάθηκε και συμπληρώθηκε με την παρ. 3 του άρ¬ 
θρου 19 του ν. 2443/1996 «Τροποποίηση και συμπλήρωση 
του Τελωνειακού Κώδικα και άλλες διατάξεις» (Α' 265). 

β) Του άρθρου 90 παρ. 2 του π.δ. 63/2005 «Κωδικοποίη¬ 
ση της νομοθεσίας για την Κυβέρνηση και τα κυβερνητικά 
όργανα» (Α' 98). 

γ) Του άρθρου 85 του π. δ/τος 551/1988 «Οργανισμός Νο¬ 
μαρχιών (Οργάνωση Οικονομικών Υπηρεσιών)» (Α'259). 

δ) Του άρθρου 1 του π.δ. 171/1998 «Σύσταση Τελωνεί¬ 
ων στους Νομούς Δράμας, Ξάνθης και Ροδόπης» (Α' 98) 
και ειδικότερα αυτές του άρθρου 2, οι οποίες αντικαθι¬ 
στούν τις διατάξεις του άρθρου 85 του π.δ. 551/1988 που 
αφορούν τα Τελωνεία του Νομού Δράμας. 

2. Το γεγονός ότι, από τις διατάξεις της απόφασης αυ¬ 
τής, δεν προκαλείται πρόσθετη δαπάνη σε βάρος του 
κρατικού προϋπολογισμού, αποφασίζουμε: 

Ορίζουμε ως χρόνο έναρξης της λειτουργίας του Τελω¬ 
νείου Α'τάξης Εξοχής του Νομού Δράμας, που συστήθη- 
κε με τις διατάξεις του άρθρου 1 του π. δ/τος 171/1998, 
την 21.6.2005. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Ιουνίου 2005 

Ο ΥΠΟΥΡΓΟΣ 

Γ. ΑΛΟΓΟΣΚΟΥΦΗΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. οικ. 2/29416/0022 (2) 

Τροποποίηση της υπ’ αριθμ. οικ. 2/73336/0022/31.12.2004 
απόφασης του Υφυπουργού Οικονομίας & Οικονομι¬ 
κών για καθορισμό μηνιαίας αποζημίωσης του Προέ¬ 
δρου καιτωνμελώντης Ομάδας Εργασίαςγιατην έρευ¬ 
να των οφειλών του Οργανισμού Γεωργικών Ασφαλίσε¬ 
ων (Ο.Γ.Α.). 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 89 και 128 του π.δ. 
284/1988 «Οργανισμός του Υπουργείου Οικονομικών» 
(ΦΕΚ 128/Α/14.6.1988), όπως τροποποιήθηκε και ισχύει. 

2. Τις διατάξεις του άρθρου 17 του ν. 3205/2003 (ΦΕΚ 
297/Α/23.12.2003). 

3. Τις διατάξεις του άρθρου 34 του ν. 1914/1990. 

4. Τις διατάξεις του άρθρου 40, του ν. 849/1978, όπως 
συμπληρώθηκε με το άρθρο 8του ν. 2129/1993. 

5. Τις διατάξεις του άρθρου 29Ατου ν. 1558/1985, όπως 
προστέθηκε με το άρθρο 27 του ν. 2081/1992 και αντικα- 
ταστάθηκε με το άρθρο 1 του ν. 2469/1997. 

6. Την υπ’ αριθμ. 2/40508/0004/23.7.2004 (ΦΕΚ 1185/Β/ 
3.8.2004) Απόφαση μεταβίβασης αρμοδιοτήτων και της 
εξουσίας να υπογράφουν «Με εντολή Υφυπουργού» στο 
Γενικό Γραμματέα Δημοσιονομικής Πολιτικής, στους Γε¬ 
νικούς Διευθυντές και στους Προϊσταμένους Διευθύνσε¬ 
ων και Τμημάτων του Γ.Λ.Κ. και της Γενικής Διεύθυνσης 
Δημόσιας Περιουσίας και Εθνικών Κληροδοτημάτων. 

7. Την υπ’ αριθμ. 2/64524/0004/19.11.2004, απόφαση 
του Υπουργού Οικονομίας & Οικονομικών, με την οποία 
ορίσθηκαν τα μέλη της εν θέματι Ομάδας Εργασίας και 
την υπ’ αριθμ. 2/11969/0004/4.3.2005 απόφαση του 
Υπουργού Οικονομίας & Οικονομικών για παράταση της 
λειτουργίας της εν λόγω Ομάδας Εργασίας. 

8. Το π.δ. 81/2002 «Συγχώνευση των Υπουργείων Εθνι¬ 
κής Οικονομίας & Οικονομικών». 

9. Το γεγονός ότι από τις διατάξεις της παρούσης απόφα¬ 
σης προκαλείται δαπάνη ύψους χιλίων τετρακοσίων είκοσι 
πέντε ευρώ (1.425 €), σε βάρος των πιστώσεων του προϋ¬ 
πολογισμού εξόδων του Υπουργείου Οικονομίας και Οικο¬ 
νομικών, ειδικού φορέα 23-140 ΚΑΕ 0515, αποφασίζουμε: 

Τροποποιούμε την με υπ’ αριθμ. οικ. 2/73336/0022/ 
31.12.2004 απόφαση του Υφυπουργού Οικονομίας & Οι¬ 
κονομικών και παρατείνουμε την μηνιαία αποζημίωση του 
Συντονιστή και των 2 μελών της εν λόγω Ομάδας Εργα¬ 
σίας για επιπλέον σαράντα πέντε (45) μέρες. 

Κατά τα λοιπά ισχύει η υπ’ αριθμ. οικ. 2/73336/0022/ 
31.12.2004 απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Ιουνίου 2005 
Με εντολή Υφυπουργού 
Ο Γενικός Γραμματέας 
Δημοσιονομικής Πολιτικής 
ΓΕΩΡΓΙΟΣ ΚΟΥΡΗΣ 

-♦- 

Αριθμ. οικ. 2/29408/0022 (3) 

Καθορισμός μηνιαίας αποζημίωσης του Προέδρου, των 
μελών και του γραμματέα της Επιτροπής παραλαβής 
και παρακολούθησης του έργου που θα ανατεθεί για 
την πιστοποίηση των μεθοδολογιών ελέγχου και των 
ελεγκτικών προτύπων που χρησιμοποιούνται από την 
ΕΔΕΑ καθώς και της υποστήριξης του έργου της. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 89 και 128 του π.δ. 284/1988 


«Οργανισμός του Υπουργείου Οικονομικών» (ΦΕΚ 128/ 
Α/14.6.1988), όπως τροποποιήθηκε και ισχύει. 

2. Τις διατάξεις του άρθρου 17 του ν. 3205/2003 (ΦΕΚ 
297/Α/23.12.2003). 

3. Τις διατάξεις του άρθρου 34 του ν. 1914/1990. 

4. Τις διατάξεις του άρθρου 40, του ν. 849/1978, όπως 
συμπληρώθηκε με το άρθρο 8του ν. 2129/1993. 

5. Τις διατάξεις του άρθρου 38 του π.δ. 394/1996. 

6. Τις διατάξεις του άρθρου 6 του ν. 2286/1995 «Προ¬ 
μήθειες του Δημόσιου Τομέα και ρυθμίσεις συναφών θε¬ 
μάτων». 

7. Τις διατάξεις του άρθρου 29Ατου ν. 1558/1985, όπως 
προστέθηκε με το άρθρο 27 του ν. 2081/1992 και αντικα- 
ταστάθηκε με το άρθρο 1 του ν. 2469/1997. 

8. Την υπ’ αριθμ. 2/40508/0004/23.7.2004 (ΦΕΚ 1185/Β/ 
3.8.2004) Απόφαση μεταβίβασης αρμοδιοτήτων και της 
εξουσίας να υπογράφουν «Με εντολή Υφυπουργού» στο 
Γενικό Γραμματέα Δημοσιονομικής Πολιτικής, στους Γε¬ 
νικούς Διευθυντές και στους Προϊσταμένους Διευθύνσε¬ 
ων και Τμημάτων του Γ.Λ.Κ. και της Γενικής Διεύθυνσης 
Δημόσιας Περιουσίας και Εθνικών Κληροδοτημάτων. 

9. Την υπ’ αριθμ. 2/14707/0095/21.3.2005, (ορθή επανά¬ 
ληψη) απόφαση του Υπουργού Οικονομίας & Οικονομι¬ 
κών, με την οποία συστάθηκε και ορίσθηκαν τα μέλη της 
εν θέματι Επιτροπής. 

10. Το π.δ. 81/2002 «Συγχώνευση των Υπουργείων Εθνι¬ 
κής Οικονομίας & Οικονομικών». 

11. Το γεγονός ότι από τις διατάξεις της παρούσης από¬ 
φασης προκαλείται δαπάνη ύψους έντεκα χιλιάδων εξακο- 
σίων ευρώ (11.600 €), σε βάρος των πιστώσεων του προϋ¬ 
πολογισμού εξόδων του Υπουργείου Οικονομίας και Οικο¬ 
νομικών, ειδικού φορέα 23-140 ΚΑΕ 0515, αποφασίζουμε: 

Καθορίζουμε τη μηνιαία αποζημίωση για τα μέλη της εν 
θέματι Επιτροπής, για χρονικό διάστημα οκτώ (8) μηνών, 
ως εξής: 

I. Για τον Πρόεδρο, διακόσια πενήντα (250) ευρώ τον 
μήνα. 

II. Για τα 5 μέλη, και τη γραμματέα, διακόσια (200) ευρώ 
τον μήνα για τον καθένα. 

Η ανωτέρω μηνιαία αποζημίωση καταβάλλεται με την 
προϋπόθεση συμμετοχής σε τέσσερις (4) συνεδριάσεις 
τον μήνα. Σε περίπτωση συμμετοχής σε λιγότερες συνε¬ 
δριάσεις η αποζημίωση περικόπτεται ανάλογα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Ιουνίου 2005 

Με εντολή Υφυπουργού 

Ο Γ ενικός Γ ραμματέας 
Δημοσιονομικής Πολιτικής 
ΓΕΩΡΓΙΟΣ ΚΟΥΡΗΣ 

-♦- 

Αριθμ. 1331/Γ0051 (4) 

Σύσταση ελεγκτικής ομάδας για τη διενέργεια ελέγχου 
στο Επιχειρησιακό Πρόγραμμα «Εκπαίδευση και Αρχι¬ 
κή Επαγγελματική Κατάρτιση» ΕΠΕΑΕΚII, σε πράξεις 
που συγχρηματοδοτούνται από το ΕΚΤ, στο πλαίσιο 
του Γ ΚΠΣ. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρ. 17 του ν. 2860/2000 «Διαχεί¬ 
ριση, παρακολούθηση και έλεγχος του Κοινοτικού Πλαι¬ 
σίου Στήριξης και άλλες διατάξεις» (ΦΕΚ 251 /Α'), όπως 
τροποποιήθηκε με το άρθρο 23 του ν. 3148/2003 (ΦΕΚ 
1361/Α') και ισχύει. 

2. Την υπ’ αριθμ. 14650/ΔΙΟΕ 85/17.3.2004 απόφαση 
του Πρωθυπουργού και Υπουργού Οικονομίας και Οικο¬ 
νομικών «Καθορισμός αρμοδιοτήτων των Υφυπουργών 
Οικονομίας και Οικονομικών» (ΦΕΚ 519/Β ). 

3. Την υπ’ αριθμ. 2/40508/0004/23.7.2004 απόφαση του 
Υφυπουργού Οικονομίας και Οικονομικών «Μεταβίβαση 
αρμοδιοτήτων και της εξουσίας να υπογράφουν 'με εντολή 
Υφυπουργού’ στο Γ.Γ. Δημοσιονομικής Πολιτικής, στους 
Γενικούς Διευθυντές και στους Προϊσταμένους Διευθύνσε¬ 
ων και Τμημάτων του Γενικού Λογιστηρίου του Κράτους 
(ΦΕΚ 1185/Β'), όπως τροποποιήθηκε με την αριθμ. 
2/20554/0004/19.4.2005 όμοιάτης (ΦΕΚ556/Β') και ισχύει. 

4. Την υπ’ αριθμ. 2/27040/0022/31.7.2003 απόφαση των 
Υφυπουργών Οικονομίας και Οικονομικών «Καθορισμός 
αποζημίωσης των μελών των ελεγκτικών ομάδων του άρ¬ 
θρου 17 (παρ. 6 και 7) του ν. 2860/2000» (ΦΕΚ 1170/Β ). 

5. Την υπ’ αριθμ. 2/7240/0022/14.3.2003 απόφαση του 
Υπουργού Οικονομίας και Οικονομικών «Καθορισμός του 
ύψους της εκτός έδρας αποζημίωσης και των εξόδων με¬ 
τακίνησης μελών των ελεγκτικών ομάδων του άρθρου 17 
(παρ. 6) του ν. 2860/2000» (ΦΕΚ310/Β'). 

6. Το εγκεκριμένο πρόγραμμα ελέγχων της Επιτροπής 
Δημοσιονομικού Ελέγχου (ΕΔΕΑ), για το έτος 2005. 

7. Την ανάγκη διενέργειας ουσιαστικού ελέγχου στο 
Ε.Π: Εκπαίδευση και Αρχική Επαγγελματική Κατάρτιση 
ΕΠΕΑΕΚ II σε ενέργειες ΕΚΤ, στο πλαίσιο ελέγχου των 
προγραμμάτων του Γ Κ.Π.Σ. 

8. Το γεγονός ότι από τις διατάξεις αυτής της απόφα¬ 
σης προκαλείται δαπάνη 1.050 € πλέον εργοδοτικών ει¬ 
σφορών, για την αμοιβή των ελεγκτών, η οποία βαρύνει 
τις πιστώσεις του Π/Υ Δημοσίων Επενδύσεων (Πρόγραμ¬ 
μα Ενεργειών Τεχνικής Βοήθειας - Υποπρόγραμμα Β'), 
αποφασίζουμε: 

1. Συνιστούμε ελεγκτική ομάδα για τη διενέργεια ου¬ 
σιαστικού ελέγχου σε δράσεις ΕΚΤ του Επιχειρησιακού 
Προγράμματος Εκπαίδευση και Αρχική Επαγγελματική 
Κατάρτιση ΕΠΕΑΕΚ II στο πλαίσιο του Γ ΚΠΣ. 

2. Μέλη της ελεγκτικής ομάδας ορίζονται οι παρακάτω 
υπάλληλοι του ΓΛΚ: 

• Κανελλοπούλου Παναγιώτα, υπάλληλος της Δ/νσης 
Προγραμματισμού και Ελέγχων (Δ 51), 

• Χειλάκου Βασιλική, υπάλληλος της Δ/νσης Προγραμ¬ 
ματισμού και Ελέγχων (Δ 51), 

• Ιωάννου Ευανθία, υπάλληλος της Δ/νσης Προσωπι¬ 
κού (Δ 4). Συντονίστρια της ελεγκτικής ομάδας ορίζεται η 
κα Κανελλοπούλου Παναγιώτα. 

3. Ο έλεγχος θα διενεργηθεί από 12.6.2005 έως και 
18.6.2005. 

4. Ειδικότερα θα ελεγχθεί: 

• Το Πανεπιστήμιο Πάτρας, για το έργο «Προγράμματα 
Μεταπτυχιακών Σπουδών - Α' φάση» με κωδικό ΟΠΣ 
65937. 

5. Έργο της ελεγκτικής ομάδας είναι ο έλεγχος του συ¬ 
στήματος διαχείρισης και ελέγχου και ειδικότερα: 

α. η διαπίστωση της ύπαρξης επαρκούς διαδρομής 
ελέγχου σε επίπεδο κεντρικών - περιφερειακών υπηρε¬ 
σιών και τελικών δικαιούχων, 

β. η διαπίστωση της ορθής διαχείρισης του προγράμ¬ 
ματος σε σχέση με τις ελεγχόμενες πράξεις από τη Δια¬ 
χειριστική Αρχή καθώς και η αποτελεσματική εκτέλεση 
των πράξεων από τους τελικούς δικαιούχους. 

7. η πορεία υλοποίησης των πράξεων, σύμφωνα με τις 
εθνικές και κοινοτικές διατάξεις, 

δ. η πληρότητα και νομιμότητα των δικαιολογητικών και 
λοιπών παραστατικών στοιχείων πληρωμών και 

ε. η υλοποίηση του φυσικού αντικειμένου των πράξεων, 
οι επιπτώσεις και τα αποτελέσματάτους. 


6. Μετά το πέρας του ελέγχου θα συνταχθεί έκθεση με τα 
αποτελέσματα του ελέγχου, που θα υποβληθεί, εντός προ- 
θεσμίαςτριών (3) μηνών, στη Διεύθυνση Προγραμματισμού 
και Ελέγχων του Γ ενικού Λογιστηρίου του Κράτους, για ει¬ 
σήγηση στην Επιτροπή Δημοσιονομικού Ελέγχου (Ε.Δ.ΕΛ.). 

7. Στα μέλη της ελεγκτικής ομάδας θα καταβληθεί η 
προβλεπόμενη, από την υπό στοιχείο 4 του προοιμίου 
απόφαση, αποζημίωση. 

8. Η παρούσα αποτελεί και έγκριση μετακίνησης της 
ελεγκτικής ομάδας με οποιοδήποτε μέσο μαζικής μετα¬ 
φοράς, συμπεριλαμβανομένου και του ταξί για μετακινή¬ 
σεις εντός Νομού. 

9. Η εκτός έδρας αποζημίωση, τα έξοδα μετακίνησης 
και διανυκτέρευσηςτων μελώντης ελεγκτικής ομάδας θα 
καλυφθούν σύμφωνα με την υπό στοιχείο 5 του προοιμί¬ 
ου απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Ιουνίου 2005 

Με εντολή Υφυπουργού 
Η Γ ενική Διευθύντρια 
ΚΟΡΙΝΝΑ ΑΝΤΩΝΟΜΑΝΩΛΑΚΗ 

-♦- 

Αριθμ. Φ.20138/11888/547 (5) 

Αύξηση των καταβαλλόμενων συντάξεων του Ταμείου 
Αρωγής Υπαλλήλων Αστυνομίας Πόλεων για το έτος 
2005. 

Ο ΥΦΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του δευτέρου εδαφίου του άρθρου 66 
του ν. 2084/1992 (Α' 165) σε συνδυασμό με τις διατάξεις 
τηςπαρ.6του άρθρου 8 του ν. 2335/1995 (Α' 185). 

2. Τις διατάξεις του άρθρου 29 Α του ν. 1558/1985 (Α' 
137), όπως συμπληρώθηκαν με τις διατάξεις του άρθρου 
27τουν. 2081/1992 (Α' 154) και αντικαταστάθηκαν με τις 
διατάξεις του άρθρου 1 του ν. 2469/1997 (Α'38). 

3. Τις διατάξεις του άρθρου 30 του ν. 1027/1980 (Α' 49), 
όπως έχει αντικατασταθεί με το άρθρο 7 του ν. 1275/1982 
(Α' 100) και συμπληρώθηκε με τις διατάξεις του άρθρου 
43 του ν. 1469/1984 (Α'111). 

4. Την υπ’ αριθμ. 80015/22.4.2004 (Β' 598) κοινή απόφα¬ 
ση του Πρωθυπουργού και του Υπουργού Απασχόλησης 
και Κοινωνικής Προστασίας «Ανάθεση αρμοδιοτήτων 
στους Υφυπουργούς Απασχόλησης και Κοινωνικής Προ¬ 
στασίας», όπως έχει τροποποιηθεί με τις υπ’ αριθμ. 
80026/9.6.2004 (Β'883) και 80045/23.8.2004 (ΒΊ293) κοι¬ 
νές αποφάσεις του Πρωθυπουργού και του Υπουργού 
Απασχόλησης και Κοινωνικής Προστασίας. 

5. Το υπ’ αριθμ. 8323/87/3.3.2005 έγγραφο του Υπουρ¬ 
γείου Οικονομίας και Οικονομικών «Αύξηση συντάξεων 
και εφάπαξ παροχών για το έτος 2005». 

6. Την απόφαση του Διοικητικού Συμβουλίου του Ταμεί¬ 
ου Αρωγής Υπαλλήλων Αστυνομίας Πόλεων που λήφθη- 
κε κατά την υπ’ αριθμ. 362/11/6.4.2005 συνεδρίασή του. 

7. Την υπ’ αριθμ. 10644/121/27.4.2005 οικονομική έκθε¬ 
ση της Δ/νσης Αναλογιστικών Μελετών της Γ ενικής Γ ραμ- 
ματείας Κοινωνικών Ασφαλίσεων. 

8. Το γεγονός ότι από τις διατάξεις της απόφασης αυ¬ 
τής προκαλείται δαπάνη σε βάρος του προϋπολογισμού 
του Ταμείου Αρωγής Υπαλλήλων Αστυνομίας Πόλεων, 
ύψους 322.000 ευρώ περίπου κατά το τρέχον έτος για την 
οποία έχει εγγράφει πίστωση στον Κ.Α.Ε. 0622 του προϋ¬ 
πολογισμού οικονομικού έτους 2005 του Ταμείου, απο¬ 
φασίζουμε: 

Οι καταβαλλόμενες από το Ταμείο Αρωγής Υπαλλήλων 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αστυνομίας Πόλεων συντάξεις αυξάνονται από 1.1.2005 
ως εξής: 

• ποσοστό 7% στους συνταξιοδοτηθέντες μέχρι 
31.12.1992, 

• ποσοστό 5% στους συνταξιοδοτηθέντες μέχρι 
31.12.1996, 

• ποσοστό 2% στους συνταξιοδοτηθέντες μέχρι 

31.12.1998, 

• ποσοστό 1 % στους συνταξιοδοτηθέντες μέχρι 

31.12.1999, 

• ποσοστό 0% στους συνταξιοδοτηθέντες μετά την 
1 . 1 . 2000 . 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Ιουνίου 2005 

Ο ΥΦΥΠΟΥΡΓΟΣ 

ΝΙΚ. ΑΓΓΕΛΟΠΟΥΛΟΣ 
-♦- 

Αριθμ.11653/Ζ (6) 

Τροποποίηση της απόφασης «Συγκρότηση Ομάδας Διοί¬ 
κησης Έργου για το Ε.Π. “Κοινωνία της Πληροφο¬ 
ρίας”». 

Ο ΥΠΟΥΡΓΟΣ ΕΠΙΚΡΑΤΕΙΑΣ 

Έχοντας υπόψη: 

1. Τις διατάξεις του π.δ. 258/1993 «Περί Οργανισμού 
της Γενικής Γραμματείας Τύπου και Πληροφοριών του 
Υπουργείου Προεδρίας της Κυβερνήσεως», όπως έχει 
τροποποιηθεί και ισχύει. 

2. Τις διατάξεις του π.δ. 181 /1994 (ΦΕΚ 116/Α/7.7.1994) 
«Συγκρότηση της Γενικής Γραμματείας Τύπου και Πλη¬ 
ροφοριών σε Υπουργείο Τύπου και Μέσων Μαζικής Ενη¬ 
μέρωσης και καθορισμός των αρμοδιοτήτων του». 

3. Τις διατάξεις του άρθρου 2 του ν. 3242/2004 (ΦΕΚ 
102/Α/24.5.2004) «Ρυθμίσεις για την οργάνωση και λειτουρ¬ 
γία της Κυβερνήσεως, τη διοικητική διαδικασία και τους 
ΟΤΑ». 

4. Τις διατάξεις του άρθρου 24 παρ. 3-12 του ν. 2860/ 
2000 (ΦΕΚ251 Α ). 

5. Τις διατάξεις του άρθρου 29 παρ. 1 -7 της υπ’αριθμ. 
10071/23.3.2001 κοινής υπουργικής απόφασης (ΦΕΚ 
324/Β/27.3.2001) των Υπουργών Εσωτερικών, Δημόσιας 
Διοίκησης και Αποκέντρωσης, Εθνικής Οικονομίας και Οι¬ 
κονομικών, για τη «Σύσταση Ανώνυμης Εταιρείας «Κοινω¬ 
νία της Πληροφορίας Α.Ε.», όπως τροποποιήθηκε και συ¬ 
μπληρώθηκε μεταγενέστερα. 

6. Τηνανάγκηπροώθησηςτου Επιχειρησιακού Προγράμ¬ 
ματος «Κοινωνίατης Πληροφορίας» στη Γενική Γ ραμματεία 
Επικοινωνίας και Γενική Γ ραμματεία Ενημέρωσης με τη λή¬ 
ψη όλων των αναγκαίων μέτρων, προκειμένου να καταστεί 
αποτελεσματική η εφαρμογή του Προγράμματος. 

7. Τις διατάξεις του άρθρου 25 παρ. 2 του ν. 3166/2003, 
σχετικά με την «Οργάνωση και λειτουργία του Υπουργεί¬ 
ου Τύπου και ΜΜΕ και ρυθμίσεις για τον ευρύτερο τομέα 
των μέσων ενημέρωσης» (ΦΕΚ 178/Α/2.7.2003). 

8. Τις διατάξεις του άρθρου 17 του ν. 3205/2003, σχετι¬ 
κά με «Μισθολογικές ρυθμίσεις λειτουργών και υπαλλή- 
λωντου Δημοσίου, ΝΠΔΔ και ΟΤΑ, μονίμων στελεχών των 
Ενόπλων Δυνάμεων και αντιστοίχων της Ελληνικής Αστυ¬ 
νομίας, του Πυροσβεστικού και Λιμενικού Σώματος και 
άλλες συναφείς διατάξεις» (ΦΕΚ 297/23.12.2003). 

9. Την υπ’ αριθμ. 8488/Ζ/20.4.2005 απόφαση «Συγκρό¬ 
τηση Ομάδας Διοίκησης Έργου για το Ε.Π. «Κοινωνίατης 
Πληροφορίας» (ΦΕΚ 567/Β/27.4.2005). 

10. Την υπ’ αριθμ. Υ94/26.5.2004 απόφαση του Πρωθυ¬ 


πουργού και του Υπουργού Επικράτειας «Διορισμός Γενι¬ 
κού Γραμματέα Επικοινωνίας και Γενικού Γραμματέα 
Ενημέρωσης» (ΦΕΚ 153/Γ/2004), αποφασίζουμε: 

Τροποποιούμε την υπ’ αριθμ. 8488/Ζ/20.4.2005 απόφα¬ 
ση «Συγκρότηση Ομάδας Διοίκησης Έργου για το Ε.Π. 
«Κοινωνίατης Πληροφορίας» (ΦΕΚ567/Β/27.4.2005), και 
ορίζουμε ως τεχνικό υπεύθυνο τον Νίτη Μικέ, μόνιμο 
υπάλληλο με βαθμό Α' του Κλάδου ΠΕΙ Διοικητικός του 
Τμήματος Λειτουργίας της Διεύθυνσης Πληροφορικής 
της Γ ενικής Γ ραμματείας Επικοινωνίας και Γ ενικής Γ ραμ- 
ματείας Ενημέρωσης, σε αντικατάσταση του Χριστοδου- 
λίδη Γεωργίου, μονίμου υπαλλήλου με βαθμό Α' του Κλά¬ 
δου ΠΕ3 Πληροφορικής (Επιστήμης Η/Υ), Προϊσταμένου 
του Τμήματος Λειτουργίας της Διεύθυνσης Πληροφορι¬ 
κής της Γενικής Γ ραμματείας Επικοινωνίας και Γ ενικής 
Γ ραμματείας Ενημέρωσης. 

Κατά τα λοιπά ισχύει η υπ’ αριθμ. 8488/2720.4.2005 
απόφαση «Συγκρότηση Ομάδας Διοίκησης Έργου για το 
Ε.Π. «Κοινωνίατης Πληροφορίας». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Ιουνίου 2005 

Η Γ ενική Γ ραμματέας Επικοινωνίας 
ΜΑΡΓΑΡΙΤΑ ΠΑΠΑΔΑ-ΧΕΙΜΩΝΑ 

-*- 

Αριθμ. 33439 (7) 

Ψήφιση του Οργανισμού Εσωτερικής Υπηρεσίας του 
Ν.Π.Δ.Δ «Παγκόσμιο Πολιτιστικό Ίδρυμα Ελληνισμού 
της Διασποράς» Δήμου Ν.Φιλαδέλφειας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 12 του ν. 1188/1981, όπως 
τροποποιήθηκαν με τις όμοιες του αρθρ. 8 παρ. 5 του 
ν. 2307/1995. 

2. Τις διατάξεις του αρθρ. 8 του ν. 2503/1997. 

3. Την υπ’ αριθμ. 19/2004 απόφαση του Διοικητικού 
Συμβουλίου του Ν.Π.Δ.Δ«Παγκόσμιο Πολιτιστικό Ίδρυμα 
Ελληνισμού της Διασποράς»Δήμου Ν. Φιλαδέλφειας περί 
έγκρισης του Οργανισμού Εσωτερικής Υπηρεσίας. 

4. Την υπ’ αριθμ. 476/2004 απόφαση Δημοτικού Συμ¬ 
βουλίου του Δήμου Ν.Φιλαδέλφειας με την οποία εκφρά¬ 
ζει σύμφωνη γνώμη για την ψήφιση του Οργανισμού Εσω¬ 
τερικής Υπηρεσίας του Ν.Π.Δ.Δ «Παγκόσμιο Πολιτιστικό 
Ίδρυμα Ελληνισμού της Διασποράς». 

5. Τη σύμφωνη γνωμοδότηση του Γ Υπηρεσιακού Συμ¬ 
βουλίου που διατυπώθηκε στο 7/2005 πρακτικό του. 

6. Την υπ’ αριθμ. οικ. 16978/2003 απόφαση Γενικού 
Γραμματέα Περιφέρειας Αττικής περί μεταβίβασης αρ¬ 
μοδιοτήτων. (Φ.Ε.Κ. 1693/18.11.2003), αποφασίζουμε: 

Εγκρίνουμε την υπ’ αριθμ. 19/2004 απόφαση του Διοι¬ 
κητικού Συμβουλίουτου Ν.Π.Δ.Δ «Παγκόσμιο Πολιτιστικό 
Ίδρυμα Ελληνισμού της Διασποράς» Δήμου Ν. Φιλαδέλ¬ 
φειας περί ψήφισης του Οργανισμού Εσωτερικής Υπηρε¬ 
σίας ως εξής: 

ΑΡΘΡΟ 1 

ΔΙΑΡΘΡΩΣΗ ΥΠΗΡΕΣΙΩΝ 

Η Υπηρεσία του Δημοτικού Ιδρύματος με την επωνυμία 
«Παγκόσμιο Πολιτιστικό Ίδρυμα Ελληνισμού της Διασπο- 
ράς (ΠΠΙΕΔ) Ανδρέας Παπανδρέου» διαρθρώνεται στις 
ακόλουθες οργανικές μονάδες: 

1. Διεύθυνση 

2. Τμήμα Έρευνας Αρχείων και Βιβλιοθήκης 

3. Λαογραφικό Μουσείο «Φιλιώ Χαϊδεμένου» 

4. Εκπαιδευτικό Τμήμα 

5. Τμήμα Ελληνισμού της Διασποράς, Επικοινωνίας και 
Προβολής 

6. Τμήμα Διοικητικών, Οικονομικών Λειτουργιών, Μηχα¬ 
νοργάνωσης και Βοηθητικού Προσωπικού 

ΑΡΘΡΟ 2 

Το προσωπικό των Τμημάτων Διαμορφώνεται ως εξής : 

Α) ΘΕΣΕΙΣ ΜΟΝΙΜΟΥ ΠΡΟΣΩΠΙΚΟΥ 
ΚΑΘΟΡΙΣΜΟΣ ΠΡΟΣΟΝΤΩΝ ΚΑΙ ΚΛΑΔΩΝ ΜΟΝΙΜΟΥ 
ΠΡΟΣΩΠΙΚΟΥ 

1. ΔΙΕΥΘΥΝΣΗ 

Μία (1) θέση Διευθυντή ΠΕ Τμήματος Ιστορίας - Αρχαι¬ 
ολογίας με ειδίκευση στην Αρχαιολογία και μεταπτυχια¬ 
κές σπουδές στην προστασία και διαχείριση της πολιτι¬ 
σμικής κληρονομιάς. 

2. ΤΜΗΜΑ ΕΡΕΥΝΑΣ, ΑΡΧΕΙΩΝ και ΒΙΒΛΙΟΘΗΚΗΣ 
Μία (1) θέση ΠΕ Τμήματος Ιστορίας - Αρχαιολογίας με 

ειδίκευση στην ιστορία και μεταπτυχιακές σπουδές 
Μία (1) θέση ΠΕ Αρχειονομίας - Βιβλιοθηκονομίας 

3. ΛΑΟΓΡΑΦΙΚΟ ΜΟΥΣΕΙΟ «ΦΙΛΙΩ ΧΑΪΔΕΜΕΝΟΥ» 

Μία (1) θέση Προϊσταμένου ΠΕ Τμήματος Ιστορίας-Αρ¬ 
χαιολογίας με μεταπτυχιακές σπουδές στην προστασία 
και διαχείριση της πολιτισμικής κληρονομιάς 

Μία (1) θέση ΠΕ Τμήματος Ιστορίας Αρχαιολογίας με 
μεταπτυχιακές σπουδές στη λαογραφία ή την εθνολογία 
Μία (1) θέση Συντηρητή Αρχαιοτήτων και Έργων Τέ- 
χνηςΤΕΙ. 

Δύο (2) θέσεις Φυλάκων με απολυτήριο Λυκείου 

4. ΕΚΠΑΙΔΕΥΤΙΚΟ ΤΜΗΜΑ 

Μία (1) θέση ΠΕ Μουσειοπαιδαγωγού με μεταπτυχια¬ 
κές σπουδές στη μουσειοπαιδαγωγική 

5. ΤΜΗΜΑ ΕΛΛΗΝΙΣΜΟΥ ΤΗΣ ΔΙΑΣΠΟΡΑΣ, ΕΠΙΚΟΙΝΩ¬ 
ΝΙΑΣ ΚΑΙ ΠΡΟΒΟΛΗΣ 

Μία (1) θέση ΠΕ Τμήματος Διεθνών και Ευρωπαϊκών 
Σπουδών με μεταπτυχιακές σπουδές 
Μία (1) θέση ΠΕ Τμήματος Επικοινωνίας και Μέσων Μα¬ 
ζικής Ενημέρωσης με μεταπτυχιακές σπουδές 

6. ΤΜΗΜΑ ΔΙΟΙΚΗΤΙΚΩΝ, ΟΙΚΟΝΟΜΙΚΩΝ ΛΕΙΤΟΥΡ¬ 
ΓΙΩΝ, ΜΗΧΑΝΟΡΓΑΝΩΣΗΣ ΚΑΙ ΒΟΗΘΗΤΙΚΟΥ ΠΡΟΣΩ¬ 
ΠΙΚΟΥ 

Μία (1) θέση Προϊσταμένου ΠΕ Οικονομικής Σχολής 
Μία (1) θέση Λογιστή ΤΕΙ 

Μία (1) θέση Γραμματέα ΠΕ Τμήματος Κοινωνιολογίας 
ή Κοινωνικής Ανθρωπολογίας 
Δύο (2) θέσεις Διοικητικού ΔΕ, αποφοίτων Λυκείου με 
γνώσεις πληροφορικής 
Δύο (2) θέσεις Βοηθητικού Προσωπικού ΥΕ 
Μία (1) θέση Κλητήρα ΥΕ, οι οποίοι εφόσον έχουν απο¬ 
φοιτήσει μέχρι το 1980 θα πρέπει να έχουν απολυτήριο 
Δημοτικού Σχολείου, εάν δεν έχουν αποφοιτήσει μετά το 
1980 θα πρέπει να έχουν απολυτήριο 3τάξιου Γυμνασίου. 
Β) ΘΕΣΕΙΣ ΕΠΟΧΙΑΚΟΥ ΠΡΟΣΩΠΙΚΟΥ 
Μία (1) θέση Αρχαιολόγου με ειδίκευση στη μουσειολο- 
γία. 

Μία (1) θέση Αρχιτέκτονα με ειδίκευση στη μουσειο- 
γραφία. 

Μία (1) θέση Διοικητικού με απολυτήριο Λυκείου. 

Μία (1) θέση Φύλακα με απολυτήριο Λυκείου. 

ΑΡΘΡΟ 3 

ΔΙΕΥΘΥΝΤΗΣ ΚΑΙ ΠΡΟΪΣΤΑΜΕΝΟΙ ΤΜΗΜΑΤΩΝ 

Α) Ο Διευθυντής επιλέγεται από τον κλάδο ΠΕ του Τμή¬ 
ματος Ιστορίας -Αρχαιολογίας. 

Β) Οι προϊστάμενοι: 

1) Ο προϊστάμενος του Λαογραφικού Μουσείου «Φιλιώ 
Χαϊδεμένου» επιλέγεται από τον κλάδο ΠΕ του Τμήματος 
Ιστορίας - Αρχαιολογίας. 

2) Ο προϊστάμενος Διοικητικών - Οικονομικών - Μηχα¬ 


νοργάνωσης και Βοηθητικών Υπηρεσιών επιλέγεται από 
τον κλάδο ΠΕ Οικονομικής Σχολής. 

ΑΡΘΡΟ 4 

ΟΡΙΣΜΟΣ ΚΑΙ ΑΝΑΠΛΗΡΩΣΗ ΠΡΟΪΣΤΑΜΕΝΩΝ 

Προϊστάμενοι των Τμημάτων ορίζονται πάντοτε με από¬ 
φαση Προέδρου του Δ.Σ., οι κρινόμενοι από το αρμόδιο 
Υπηρεσιακό Συμβούλιο υπάλληλοι. 

Σε περίπτωση απουσίας ή κωλύματος του Διευθυντή ή 
των Προϊσταμένων των τμημάτων, ο Πρόεδρος του Νομ. 
Προσώπου μπορεί με απόφασή του να ορίσει αναπληρω¬ 
τή Προϊστάμενο έναν από τους Προϊσταμένους των αμέ¬ 
σως υποκείμενων οργανικών μονάδων και εν ελλείψει 
τούτων τον κατά βαθμό αρχαιότερο υπάλληλο της οικεί¬ 
ας οργανικής μονάδας. 

Σε περίπτωση που δεν ορισθεί αναπληρωτής Προϊστα¬ 
μένου, τον Προϊστάμενο που απουσιάζει ή κωλύεται ανα¬ 
πληρώνει στα καθήκοντά του ο ανώτερος κατά βαθμό 
Προϊστάμενος που έχει τα περισσότερα χρόνια στην υπη¬ 
ρεσία στο βαθμό, με την προϋπόθεση ότι ανήκει σε κλάδο 
του οποίου οι υπάλληλοι προβλέπονται από τον παρόντα 
οργανισμό ότι μπορεί να προΐστανται. 

ΑΡΘΡΟ 5 

Ο διορισμός, τα θεμελιώδη καθήκοντα, ο χρόνος εργα¬ 
σίας, η αστική ευθύνη, τα δικαιώματα, οι μεταβολές υπη¬ 
ρεσιακής κατάστασης, η εξέλιξη, οι ηθικές αμοιβές, τα πει¬ 
θαρχικά αδικήματα κ.λπ. του μόνιμου προσωπικού διέπο- 
νται από τις εκάστοτε ισχύουσες νομοθετικές διατάξεις. 

Η κατανομή του προσωπικού στις προβλεπόμενες ορ¬ 
γανικές μονάδες και η ανάθεση στο προσωπικό των αρ¬ 
μοδιοτήτων, τόσο αυτών που αναφέρονται στον παρόντα 
Οργανισμό, όσο και των συναφών με αυτές ή άλλων που 
πιθανώς θα προκύψουν στο μέλλον ή την πιλοτική εφαρ¬ 
μογή νέων προτάσεων και σχεδίων, που δεν προβλέπο- 
νται στον παρόντα Οργανισμό, θα γίνεται από τον Πρόε¬ 
δρο του ΔΣ ή κατ’ εξουσιοδότηση αυτού από τον Διευθυ¬ 
ντή. Κάθε άλλη λεπτομέρεια λειτουργίας των επί μέρους 
υπηρεσιών, με προβλεπόμενη από τον παρόντα Οργανι¬ 
σμό, ρυθμίζεται με τον κανονισμό λειτουργίας του ΝΠΔΔ. 

ΑΡΘΡΟ 6 

Το Νομικό πρόσωπο μπορεί να προσλαμβάνει εξωτερι¬ 
κούς συνεργάτες με σύμβαση μίσθωσης έργου, για ερ¬ 
γασίες που δεν ανάγονται στον κύκλο των συνήθων καθη¬ 
κόντων των υπαλλήλων του Νομικού προσώπου ή οσάκις 
δεν είναι δυνατή η πρόσληψη του απαιτούμενου εξειδι- 
κευμένου επιστημονικού προσωπικού ώστε να καλύπτε¬ 
ται όλο το φάσμα των δραστηριοτήτων του νομικού προ¬ 
σώπου και των οποίων τα καθήκοντα και οι υποχρεώσεις 
θα καθορίζονται κάθε φορά με απόφαση του Δ.Σ. 

ΑΡΘΡΟ 7 

Ειδικά καθήκοντα και αρμοδιότητες προσωπικού: 

1. ΔΙΕΥΘΥΝΣΗ 

Διευθυντής: 

• έχει την ευθύνη για την κατάρτιση της συνολικής 
στρατηγικής του ΠΠΙΕΔ 

• διευθύνει και προΐσταται των υπηρεσιών και των το- 
μέωντου ΠΠΙΕΔ, είναι υπεύθυνος για την όλη λειτουργία 
του ΠΠΙΕΔ 

• έχει την ευθύνη υλοποίησης και διαχείρισης του προ¬ 
ϋπολογισμού 

• συντονίζει με τη φυσική του παρουσία τις υπηρεσίες 
και τους επί μέρους τομείς του ΠΠΙΕΔ, είναι θχ οίίίοίο μέ¬ 
λος του ΔΣ, χωρίς ψήφο και εισηγείται στο ΔΣ τα θέματα 
που σχετίζονται με το ΠΠΙΕΔ 

• φροντίζει για τη συνεχή ενημέρωση και εκπαίδευση 
του προσωπικού 

• καταρτίζει προγράμματα συνεργασίας με άλλα Ιδρύ¬ 
ματα και οργανισμούς 

• προγραμματίζει τις αναπτυξιακές και άλλες δραστη¬ 
ριότητες του ΠΠΙΕΔ, τις προωθεί στα αρμόδια όργανα 
προς έγκριση και επιστατεί στην υλοποίησή τους 

• έχει δικαίωμα να εγκρίνει την πραγματοποίηση δαπα¬ 
νών που σχετίζονται με τη λειτουργία του ΠΠΙΕΔ 

• καταρτίζει τον ετήσιο απολογισμό δραστηριοτήτων 
του ΠΠΙΕΔ και τον υποβάλλει στο ΔΣ 

• μεριμνά για την εισροή χρημάτων 

Προσόντα 

Η θέση του Διευθυντή καταλαμβάνεται από πρόσωπο που 
συνδυάζει ερευνητική γνώση και εμπειρία καθώς και διακε¬ 
κριμένα διοικητικά προσόντα. Αναλυτικότερα τα προσόντα 
για τη θέση του διευθυντή είναι: πτυχίο του Τμήματος Ιστο¬ 
ρίας - Αρχαιολογίας, με ειδίκευση στην Αρχαιολογία, μετα¬ 
πτυχιακές σπουδές στην προστασία και διαχείριση της πο¬ 
λιτισμικής κληρονομιάς, με ευδόκιμο οκταετή προϋπηρεσία 
σε οργανισμό ή υπηρεσία που σχετίζεται με την πολιτισμική 
κληρονομιά, ερευνητικό έργο που αποδεικνύεται με συγ¬ 
γράμματα και άρθρα, εμπειρία που να αποδεικνύεται στη 
χρήση των νέων τεχνολογιών πληροφόρησης, άριστη γνώ¬ 
ση της αγγλικής, επιθυμητή είναι και η επί πλέον γνώση άλ¬ 
λων ξένων γλωσσών. Η θέση του Διευθυντή πληρώνεται με¬ 
τά από ανοικτή προκήρυξη. Σε περίπτωση που η διαδικασία 
για την επιλογή του διευθυντή αποβεί άγονη, ορίζεται προ¬ 
σωρινός Διευθυντής μονοετούς θητείας με περιθώριο ανα¬ 
νέωσης για ένα χρόνο και η διαδικασία επαναλαμβάνεται. 

ΤΜΗΜΑ ΕΡΕΥΝΑΣ ΑΡΧΕΙΩΝ 1 και ΒΙΒΛΙΟΘΗΚΗΣ 

Ερευνητής: 

• Σχεδιάζει και οργανώνει την ερευνητική δραστηριό¬ 
τητα και ασχολείται: 

• με τη διεξαγωγή ερευνητικών προγραμμάτων (έρευνα 
πεδίου, συνεντεύξεις αρχειακή έρευνα) για τον ελληνισμό 
της διασποράς και την ιστορία της Νέας Φιλαδέλφειας 

• με τη συγγραφή άρθρων, βιβλίων 

• την αρχειοθέτηση του συγκεντρωθέντος υλικού 

• φροντίζει κάθε άλλο θέμα σχετικό με το αντικείμενο 
δραστηριότητάς του 

Προσόντα 

Η θέση του ερευνητή καταλαμβάνεται από πρόσωπο με 
πείρα στην έρευνα πεδίου και στην αρχειακή έρευνα. Ανα¬ 
λυτικότερα τα προσόντα για τη θέση είναι: πτυχίο του 
Τμήματος Ιστορίας - Αρχαιολογίας με ειδίκευση στην 
ιστορία, με μεταπτυχιακές σπουδές, ερευνητικό έργο 
που αποδεικνύεται με συγγράμματα και άρθρα, εμπειρία 
που να αποδεικνύεται στη χρήση των νέων τεχνολογιών 
πληροφόρησης, άριστη γνώση της αγγλικής, επιθυμητή 
είναι και η επί πλέον γνώση άλλης ξένης γλώσσας. Η θέ¬ 
ση πληρώνεται μετά από ανοικτή προκήρυξη. 

Αρχειονόμος-Βιβλιοθηκονόμος: 

• είναι υπεύθυνος για τα αρχεία και τη βιβλιοθήκη 

• ταξινομεί τα βιβλία 

• μεριμνά για τον εμπλουτισμό της Βιβλιοθήκης 

• μεριμνά για τη διαφύλαξη, τηντεκμηρίωση καιτη δια¬ 
χείριση του αρχειακού υλικού 

• οργανώνει εκθέσεις και εκδηλώσεις προβολής του 
υλικού 

• αναζητά νέο υλικό και ενθαρρύνει δωρεές από κατό¬ 
χους συλλογών σπανίου υλικού 

• εκδίδει ειδικά πληροφοριακά φυλλάδια 


• είναι υπεύθυνος για την υπό κατάλληλες συνθήκες 
φύλαξη του αρχειακού υλικού και των βιβλίων 

• φροντίζει κάθε άλλο θέμα σχετικό με το αντικείμενο 
δραστηριότητάς του 

Προσόντα 

Η θέση του αρχειονόμου-βιβλιοθηκονόμου καταλαμβά¬ 
νεται από πρόσωπο με πείρα στη βιβλιοθηκονομία και 
στην αρχειοθέτηση. Αναλυτικότερα τα προσόντα για τη 
θέση είναι: πτυχίο του Τμήματος Αρχειονομίας-Βιβλιοθη- 
κονομίας, επιθυμητές μεταπτυχιακές σπουδές, εμπειρία 
που να αποδεικνύεται στη χρήση των νέων τεχνολογιών 
πληροφόρησης, άριστη γνώση της αγγλικής, επιθυμητή 
είναι και η επί πλέον γνώση άλλης ξένης γλώσσας. Η θέ¬ 
ση πληρώνεται μετά από ανοικτή προκήρυξη. 

3. ΛΑΟΓΡΑΦΙΚΟ ΜΟΥΣΕΙΟ «ΦΙΛΙΩ ΧΑΪΔΕΜΕΝΟΥ» 

Π ροϊστάμενος-Αρχαιολόγος: 

• διευθύνει τη λειτουργία του Μουσείου 

• μεριμνά για την τεκμηρίωση των αντικειμένων της 
συλλογής 

• μεριμνά για τη χάραξη στρατηγικής ανάπτυξης των 
συλλογών 

• ενθαρρύνει δωρεές από κατόχους συλλογών σπανί¬ 
ου υλικού 

• είναι υπεύθυνος -για την υπό κατάλληλες συνθήκες 
φύλαξη του υλικού 

• οργανώνει εκθέσεις και εκδηλώσεις προβολής του 
υλικού 

• ενισχύει τον κοινωνικό ρόλο του Μουσείου 

• παρουσιάζειτο έργο του Μουσείου σε συνέδρια, ημε¬ 
ρίδες κ.λπ. 

• φροντίζει κάθε άλλο θέμα σχετικό με το αντικείμενο 
δραστηριότητάς του 

Προσόντα 

Η θέση του αρχαιολόγου καταλαμβάνεται από πρόσω¬ 
πο που συνδυάζει ερευνητική γνώση και εμπειρία. Αναλυ¬ 
τικότερα τα προσόντα για τη θέση του διευθυντή είναι: 
πτυχίο Τμήματος Αρχαιολογίας-Ιστορίας με ειδίκευση 
στην Αρχαιολογία, με μεταπτυχιακές σπουδές στην προ¬ 
στασία και διαχείριση πολιτισμικής κληρονομιάς, ερευνη¬ 
τικό έργο που αποδεικνύεται με συγγράμματα και άρθρα, 
εμπειρία που να αποδεικνύεται στη χρήση των νέων τε¬ 
χνολογιών πληροφόρησης, άριστη γνώση της αγγλικής, 
επιθυμητή είναι και η επί πλέον γνώση άλλης ξένης γλώσ¬ 
σας. Η θέση πληρώνεται μετά από ανοικτή προκήρυξη. 

Αρχαιολόγος: 

• καταγράφει και τεκμηριώνει τα αντικείμενα της συλ¬ 
λογής 

• ερευνά και μελετά τα αντικείμενα της συλλογής 

• συγγράφει άρθρα και μελέτες σχετικά με τα αντικεί¬ 
μενα της συλλογής 

• φροντίζει κάθε άλλο θέμα σχετικό με το αντικείμενο 
δραστηριότητάς του 

Προσόντα 

Η θέση του αρχαιολόγου καταλαμβάνεται από πρόσω¬ 
πο που συνδυάζει ερευνητική γνώση και εμπειρία. Αναλυ¬ 
τικότερα τα προσόντα για τη θέσητου αρχαιολόγου είναι: 
πτυχίο Τμημάτων Αρχαιολογίας - Ιστορίας, με μεταπτυ¬ 
χιακές σπουδές στη λαογραφία ή την εθνολογία, εμπειρία 
στη διεξαγωγή ερευνητικών προγραμμάτων και στην τεκ¬ 
μηρίωση συλλογών, πολύ καλή γνώση των νέων τεχνολο¬ 
γιών πληροφόρησης, άριστη γνώση της αγγλικής, επιθυ¬ 
μητή είναι και η επί πλέον γνώση άλλης ξένηςγλώσσας. Η 
θέση πληρώνεται μετά από ανοικτή προκήρυξη. 

Αρχαιολόγος- Μουσειολόγος (εποχικό προσωπικό) 

• σχεδιάζει και υλοποιεί εκθέσεις 


1 Το αρχείο αφορά χειρόγραφα και έντυπο υλικό, μικροφίλμ οπτικοακουστικό υλικό (δίσκους, κασέτες, οπτικούς δίσκους Οϋ - ΒΟΜ, ακουστικούς δί¬ 
σκους, φωτογραφίες, εΐίάοε, πολυμέσα, βιντεοταινίες, κ.λπ.). 

• φροντίζει για την επικοινωνιακή πολιτική του μουσείου 

• φροντίζει για την ανάπτυξη της έρευνας κοινού 

• φροντίζει κάθε άλλο θέμα σχετικό με το αντικείμενο 
δραστηριότητάς του 

Προσόντα 

Η θέση του αρχαιολόγου - μουσειολόγου καταλαμβά¬ 
νεται από πρόσωπο που έχει εμπειρία στο σχεδίασμά και 
την υλοποίηση εκθέσεων. Αναλυτικότερα τα προσόντα 
για τη θέση του διευθυντή είναι: πτυχίο Τμήματος Ιστο¬ 
ρίας - Αρχαιολογίας, με μεταπτυχιακές σπουδές στη μου- 
σειολογία, ερευνητικό έργο που αποδεικνύεται με τη συμ¬ 
μετοχή και την ευθύνη υλοποίησης εκθέσεων, με συγ¬ 
γράμματα και άρθρα, εμπειρία που να αποδεικνύεται στη 
χρήση των νέων τεχνολογιών πληροφόρησης, άριστη 
γνώση της αγγλικής, επιθυμητή είναι και η επί πλέον γνώ¬ 
ση άλλης ξένης γλώσσας. Η θέση πληρώνεται μετά από 
ανοικτή προκήρυξη. 

Αρχιτέκτων (εποχικό προσωπικό): 

• έχει την ευθύνη για την παρουσίαση εκθέσεων 

• συντάσσει μουσειογραφικές μελέτες για τις μόνιμες 
και περιοδικές εκθέσεις του Μουσείου 

• φροντίζει κάθε άλλο θέμα σχετικό με το αντικείμενο 
δραστηριότητάς του 

Προσόντα 

Η θέση του αρχιτέκτονα καταλαμβάνεται από πρόσωπο 
που συνδυάζει μουσειογραφική γνώση και εμπειρία. Αναλυ¬ 
τικότερα τα προσόντα για τη θέση είναι: πτυχίο Αρχιτεκτονι¬ 
κής, - επιθυμητές οι μεταπτυχιακές σπουδές στη μουσειο- 
γραφία - με εμπειρία που να αποδεικνύεται στη χρήση των 
νέων τεχνολογιών πληροφόρησης, άριστη γνώση της αγγλι¬ 
κής. Η θέση πληρώνεται μετά από ανοικτή προκήρυξη. 

Συντηρητής: 

• είναι υπεύθυνος για τη συντήρηση και την καλή κατά¬ 
σταση των αντικειμένων 

• είναι υπεύθυνος για την οργάνωση και την καλή λει¬ 
τουργία εργαστηρίου συντήρησης 

• φροντίζει κάθε άλλο θέμα σχετικό με το αντικείμενο 
δραστηριότητάς του 

Προσόντα 

Η θέση του συντηρητή καταλαμβάνεται από πρόσωπο 
που συνδυάζει ερευνητική γνώση και εμπειρία. Αναλυτι¬ 
κότερα τα προσόντα για τη θέση είναι: πτυχίο συντήρη¬ 
σης αρχαιοτήτων και έργων τέχνης ΤΕΙ, με εμπειρία που 
να αποδεικνύεται στη χρήση των νέων τεχνολογιών πλη¬ 
ροφόρησης, πολύ καλή γνώση της αγγλικής. Η θέση πλη¬ 
ρώνεται μετά από ανοικτή προκήρυξη. 

Φύλακες: 

• είναι υπεύθυνοι για τη φύλαξη και την καλή κατάστα¬ 
ση του εκθεσιακού χώρου 

• φροντίζουν για την πληροφόρηση των επισκεπτών 
του Μουσείου 

• φροντίζουν κάθε άλλο θέμα σχετικό με το αντικείμενο 
δραστηριότητάς τους 

Προσόντα 

Οι θέσεις των φυλάκων καταλαμβάνονται από πρόσω¬ 
πα με απολυτήριο Λυκείου. Επιθυμητή είναι η γνώση της 
αγγλικής γλώσσας. Οι θέσεις πληρώνονται μετά από 
ανοικτή προκήρυξη. 

4.ΕΚΠΑΙΔΕΥΤΙΚΟ ΤΜΗΜΑ 

Μουσειοπαιδαγωγός: 

• σχεδιάζει και εφαρμόζει εκπαιδευτικά προγράμματα 

• συγγράφει εκπαιδευτικά έντυπα 

• συντονίζει τη συνεργασία με τα σχολεία και άλλους 
εκπαιδευτικούς φορείς 


• συμμετέχει σε συνέδρια και ημερίδες με θέμα την εκ¬ 
παιδευτική δραστηριότητα των μουσείων 

• φροντίζει κάθε άλλο θέμα σχετικό με το αντικείμενο 
δραστηριότητάς του 

Προσόντα 

Η θέση του μουσειοπαιδαγωγού καταλαμβάνεται από 
πρόσωπο με πείρα στη μουσειοπαιδαγωγική. Αναλυτικότε¬ 
ρα τα προσόντα για τη θέση είναι: πτυχίο της Μουσειοπαι- 
δαγωγικής, μεταπτυχιακές σπουδές στη μουσειοπαιδαγω- 
γική, εμπειρία που να αποδεικνύεται στη χρήση των νέων 
τεχνολογιών πληροφόρησης, άριστη γνώση της αγγλικής, 
επιθυμητή είναι και η επί πλέον γνώση άλλων ξένων γλωσ¬ 
σών. Η θέση πληρώνεται μετά από ανοικτή προκήρυξη. 

5. ΤΜΗΜΑ ΕΛΛΗΝΙΣΜΟΥ ΤΗΣ ΔΙΑΣΠΟΡΑΣ, ΕΠΙΚΟΙΝΩ¬ 
ΝΙΑΣ ΚΑΙ ΠΡΟΒΟΛΗΣ 

Υπεύθυνος Ελληνισμού της Διασποράς: 

• έχει την ευθύνη για την κατάρτιση της συνολικής επι- 
κοινωνιακής στρατηγικής του ΠΠΙΕΔ με τον Ελληνισμό 
της Διασποράς 

Προσόντα 

Η θέση του υπευθύνου καταλαμβάνεται από πρόσωπο 
με πείρα σε θέματα ελληνισμού της Διασποράς. Αναλυτι¬ 
κότερα τα προσόντα για τη θέση είναι: πτυχίο ΠΕ Τμήμα¬ 
τος Διεθνών και Ευρωπαϊκών Σπουδών, επιθυμητές οι με¬ 
ταπτυχιακές σπουδές, εμπειρία που να αποδεικνύεται 
στη χρήση των νέωντεχνολογιώνπληροφόρησης, άριστη 
γνώση της αγγλικής, επιθυμητή είναι και η πλέον γνώση 
άλλων ξένων γλωσσών. Η θέση πληρώνεται μετά από 
ανοικτή προκήρυξη. 

Υπεύθυνος προβολής και επικοινωνίας: 

• διοργανώνει εκδηλώσεις 

• σχεδιάζει την έκδοση βιβλίων, περιοδικού 

• έχει την ευθύνη για την κατάρτιση της συνολικής επι- 
κοινωνιακής στρατηγικής του ΠΠΙΕΔ και ειδικότερα: 

- την επαφή και συνεργασία με τον έντυπο και ηλεκτρο¬ 
νικό Τύπο 

- την κατάρτιση και υλοποίηση του προγράμματος Δη¬ 
μοσίων Σχέσεων 

- το σχεδίασμά, την κατάρτιση και υλοποίηση προγράμ¬ 
ματος χορηγιών 

- τη λειτουργία πωλητηρίου και εντευκτηρίου 

- κάθε άλλο θέμα σχετικό με το αντικείμενο δραστηριό¬ 
τητάς του 

Προσόντα 

Η θέση του υπευθύνου επικοινωνίας και προβολής κα¬ 
ταλαμβάνεται από πρόσωπο με πείρα στην επικοινωνία 
και τις δημόσιες σχέσεις. Αναλυτικότερα τα προσόντα για 
τη θέση είναι: πτυχίο ΠΕ Τμήματος Επικοινωνίας και Μέ¬ 
σων Μαζικής Ενημέρωσης με μεταπτυχιακές σπουδές, 
εμπειρία που να αποδεικνύεται στη χρήση των νέων τε¬ 
χνολογιών πληροφόρησης, άριστη γνώση της αγγλικής, 
επιθυμητή είναι και η επιπλέον γνώση άλλων ξένων γλωσ¬ 
σών. Η θέση πληρώνεται μετά από ανοικτή προκήρυξη. 

6. ΤΜΗΜΑ ΔΙΟΙΚΗΤΙΚΩΝ ΥΠΗΡΕΣΙΩΝ, ΟΙΚΟΝΟΜΙΚΩΝ 
ΥΠΗΡΕΣΙΩΝ, ΜΗΧΑΝΟΡΓΑΝΩΣΗΣ ΚΑΙ ΒΟΗΘΗΤΙΚΟΥ 
ΠΡΟΣΩΠΙΚΟΥ 

Προϊστάμενος: 

• συντονίζει τις εργασίες της Διεύθυνσης Οικονομικών 
και Διοικητικών λειτουργιών 

• εισηγείταιτους προϋπολογισμούς και μεριμνά για την 
κανονική τήρησής τους 

• συνεργάζεται με το Διευθυντή για την κατάρτιση του 
Προϋπολογισμού-Απολογισμού-Ισολογισμού 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Προσόντα 

Η θέση του προϊσταμένου καταλαμβάνεται από πρόσω¬ 
πο με πτυχίο Οικονομικής Σχολής, με εμπειρία που να 
αποδεικνύεται στη χρήση των νέων τεχνολογιών πληρο¬ 
φόρησης, άριστη γνώση της αγγλικής, επιθυμητή είναι 
και η επί πλέον γνώση άλλων ξένων γλωσσών. Η θέση πλη¬ 
ρώνεται μετά από ανοικτή προκήρυξη. 

Λογιστής: 

• εποπτεύει το Λογιστήριο, το Ταμείο και τις διαδικα¬ 
σίες προμηθειών 

• τηρεί άλατα απαραίτητα βιβλία 

• διενεργεί τις πληρωμές 

• παρακολουθεί την κίνηση των λογαριασμών 

• φροντίζει κάθε άλλο θέμα σχετικό με το αντικείμενο 
δραστηριότητάς του 

Προσόντα 

Η θέση του λογιστή καταλαμβάνεται από πρόσωπο με 
πτυχίο Λογιστικής των ΤΕΙ, εμπειρία που να αποδεικνύε- 
ται στη χρήση των νέων τεχνολογιών πληροφόρησης, 
άριστη γνώση της αγγλικής. Η θέση πληρώνεται μετά από 
ανοικτή προκήρυξη. 

Γ ραμματέας: 

• έχει την ευθύνη του πρωτοκόλλου, της πληκτρολόγη- 
σης κειμένων, της αρχειοθέτησης και τήρησης της αλλη¬ 
λογραφίας 

• τηρεί αρχεία 

• φροντίζει κάθε άλλο θέμα σχετικό με το αντικείμενο 
δραστηριότητάς του 

Προσόντα 

Η θέση της γραμματέως καταλαμβάνεται από πρόσωπο 
με πτυχίο ΠΕ Κοινωνιολογίας ή Κοινωνικής Ανθρωπολο¬ 
γίας, γνώση της αγγλικής και γνώση χρήσης ηλεκτρονι¬ 
κών υπολογιστών. Η θέση πληρώνεται μετά από ανοικτή 
προκήρυξη. 

Διοικητικός: 

• έχει την ευθύνη πληκτρολόγησης κειμένων 

• φροντίζει για την ηλεκτρονική καταχώρηση όλων των 
απαραίτητων στοιχείων 

• δημιουργεί ηλεκτρονικές βάσεις δεδομένων 

• συντάσσει συμβάσεις 

• φροντίζει κάθε άλλο θέμα σχετικό με το αντικείμενο 
δραστηριότητάς του 

Προσόντα 

Η θέση του διοικητικού καταλαμβάνεται από πρόσωπο 
με πτυχίο Λυκείου, γνώση της αγγλικής και γνώση ηλε¬ 
κτρονικών υπολογιστών. Η θέση πληρώνεται μετά από 
ανοικτή προκήρυξη. 

Κλητήρας: 

• διεκπεραιώνει τις εξωτερικές εργασίες 

• φροντίζει κάθε άλλο θέμα σχετικό με το αντικείμενο 
δραστηριότητάς του 

Προσόντα 

Η θέση του κλητήρα καταλαμβάνεται από πρόσωπο με 
πτυχίο Λυκείου, γνώση της αγγλικής και γνώση χρήσης 
ηλεκτρονικών υπολογιστών. Η θέση πληρώνεται μετά 
από ανοικτή προκήρυξη. 

Υπεύθυνος Καθαριότητας: 

• φροντίζει για την καθαριότητα των εσωτερικών και 
εξωτερικών χώρων 

Προσόντα 

Η θέση του υπευθύνου καθαριότητας καταλαμβάνεται 
από πρόσωπο με πτυχίο Λυκείου. Η θέση πληρώνεται με¬ 
τά από ανοικτή προκήρυξη. 


ΓΕΝΙΚΕΣ ΠΑΡΑΤΗΡΗΣΕΙΣ 

Το επιστη μονικό προσωπικό του Π ΠIΕΔ θα πρέπει να εί¬ 
ναι υψηλής επιστημονικής και επαγγελματικής στάθμης, 
με μεταπτυχιακές, ει δυνατόν, σπουδές και να ενθαρρύ- 
νεται στη διατήρηση και βελτίωση των επαγγελματικών 
και επιστημονικών του επιδόσεων με παροχή εκπαιδευτι¬ 
κών αδειών, συμμετοχή σε συνέδρια κ.λπ. Εκτός από τα 
παραπάνω, το προσωπικό της κατηγορίας αυτής θα πρέ¬ 
πει να διαθέτει τα εξής προσόντα ικανοποιητική γνώση 
μιας δυτικοευρωπαϊκής γλώσσας, κατά προτίμηση της 
αγγλικής, γνώση χρήσης ηλεκτρονικών υπολογιστών. Η 
προηγούμενη απασχόληση σε αντίστοιχο Ίδρυμα είναι 
επιθυμητή. 

Το διοικητικό προσωπικό του ΠΠΙΕΔ θα πρέπει να δια¬ 
θέτει τα εξής προσόντα: ικανοποιητική γνώση μιας δυτι¬ 
κοευρωπαϊκής γλώσσας, κατά προτίμηση της αγγλικής, 
γνώση χρήσης ηλεκτρονικών υπολογιστών. Η προηγού¬ 
μενη απασχόληση σε αντίστοιχο Ίδρυμα είναι επιθυμητή. 

ΑΚΡΟΤΕΛΕΥΤΑΙΑ ΔΙΑΤΑΞΗ 

Απάτην ψήφισητουπαρόντος ΟργανισμούτουΝΠΔΔ«Πα- 
γκόσμιο Πολιτιστικό Ίδρυμα Ελληνισμού της Διασποράς 
(ΠΠΙΕΔ) Ανδρέας Παπανδρέου» προκαλείται ετήσια δαπάνη 
σε βάροςτου προϋπολογισμού του, ύψους ευρώ 417.102,00 
περίπου, για το τρ. Έτος, εφόσον καλυφθούν όλες οι προ- 
βλεπόμενες κενές θέσεις, ενώ για τα επόμενα οικονομικά έτη 
το ύψος της δαπάνης δεν μπορεί να προσδιορισθεί. 

Αθήνα, 31 Μάίου 2005 

Με εντολή Γ ενικού Γ ραμματέα Περιφέρειας 
Η Διευθύντρια 
ΚΩΝ.ΤΣΟΓΚΑ 

-♦- 

( 8 ) 

Χορήγηση άδειας άσκησης επαγγέλματος Κοινωνικού 
Λειτουργού στην Κουρνούτη Σταυρούλα του Αστεριού. 

Ο ΝΟΜΑΡΧΗΣ ΑΘΗΝΩΝ 

Με την υπ’ αριθμ. 2272/17.5.2005 απόφαση του Νομάρ¬ 
χη Αθηνών έχει χορηγηθεί στην Κουρνούτη Σταυρούλα 
του Αστεριού άδεια ασκήσεως επαγγέλματος Κοινωνικού 
Λειτουργού. 

Ο Νομάρχης κ.α.α. 

Ο Αντινομάρχης 
ΛΕΩΝΙΔΑΣ ΑΝΩΜΕΡΙΤΗΣ 

♦ (9) 

Χορήγηση άδειας άσκησης επαγγέλματος Κοινωνικού 
Λειτουργού στην Ελένη Κουρλέση του Κων/νου, κά¬ 
τοικο Πατρών. 

Ο ΝΟΜΑΡΧΗΣ ΑΧΑΪΑΣ 

Με την υπ’ αριθμ. 4438/2005 απόφαση του Νομάρχη 
Αχάίας χορηγείται στην κοινωνική λειτουργό Ελένη Κουρ¬ 
λέση του Κων/νου, κάτοικο Πατρών, άδεια άσκησεως 
επαγγέλματος Κοινών. Λειτουργού. 

Με εντολή Νομάρχη 
Η Διευθύντρια 

Π. ΧΡΟΝΟΠΟΥΛΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




